ועדת המשנה לנושא מפגעי איכות סביבה, כנסת 16, פרוטוקול מספר 34, 2004-11-02 10:30

לאה נס: בוקר טוב.

לאה נס: אני פותחת את הישיבה.

לאה נס: התגובות של המשרד לאיכות הסביבה היו מגומגמות, לעניות דעתי.

לאה נס: בהתחלה אמרו שיש אבחנה בין רמת הקרינה שנמצאת במקום שנמצאים בו בשהות ברצף לבין מקום שהשהות לא ברצף.

לאה נס: מה שאני הבנתי, שהמקומות שנבדקו היו ברחבי בית הספר, ברחבת בית הספר, ברחוב שעוברים ושבים בו, ואם לזה לא ייקרא מקום ששוהים בו ברצף אז למה כן נקרא.

לאה נס: בחודש ספטמבר המשרד לאיכות הסביבה הודיע שאכן גם הבדיקות שלו השנה הן גבוהות מהשנה הקודמת.

לאה נס: הוא עדיין לא דיבר על החריגות, הוא אמר שהן גבוהות.

לאה נס: בכל אופן, הוא פנה למערכת הביטחונית וצה"ל לפעול מיד, מיידית, תוך שישה ימים, להפחתה של רמת הקרינה.

לאה נס: גם הפעילות של המערכת הצבאית להפחתה, ונאמר שנעשו פעולות להפחתת הקרינה, עדיין התוצאות היו גבוהות, ואני חושבת שאסור שמתקן כזה יהיה במקום כזה שמסכן את הציבור.

לאה נס: נמצאים פה אנשים שמגיעים לישיבות שלי כמעט מדי שבוע, פועלים פה לפי העיקרון של הזהירות המונעת, בייחוד בנושא הקרינה, שיש התפתחות מדעית גדולה בקשר לנושא.

לאה נס: אני צריכה לברך את חבריי, חברי הכנסת שבינתיים כולם פה תושבי חיפה.

לאה נס: נמצא חבר הכנסת משה כחלון, רומן ברונפמן, וראש העיר לשעבר מצנע, ועוד מעט יצטרף ראש העיר בהווה, יונה יהב, חבר הכנסת לשעבר, שאני מבינה שכבר בשנת 97' הוא כבר פעל להעתקת הקו, אבל עד עכשיו לא קיבלנו את תגובת העירייה.

לאה נס: אז אמנם יש לו יתרון – הוא בא עם התגובה – ועדיין מתמהמה.

לאה נס: ההחלטה ועבודת המטה שנעשתה כבר לפני שמונה שנים חייבת להסתיים.

לאה נס: יש כבר תקדימים.

לאה נס: נושא הקרינה, כמו ששמעתם, גם המחקרים החדשים, גם הצעות חוק שהוגשו בנושא הזה, חלק מהחברים שנמצאים פה, גם אני הגשתי.

לאה נס: הנושא הזה, חוסר הוודאות שלו מתבהר, וחייבים לפעול בעיקרון הזהירות המונעת.

לאה נס: אסור שזה יהיה ליד מתקן כזה, ליד מקום של בתי ספר ששוהים בו ילדים שהפגיעה בהם הרבה יותר חריפה וחמורה מאשר אנשים בוגרים, וזה גם מסכן אנשים בוגרים.

לאה נס: אנחנו נשמע קודם כל את המשרד לאיכות הסביבה.

לאה נס: הוא זה שצריך לבקר ולשמוע.

לאה נס: ואני חייבת להודות שהתגובות של המשרד, וגם התוצאות, לי נותנות חוסר אימון במערכת.

לאה נס: כי סך הכל אתם אמונים כל תקופה מסוימת לבדוק ולהעיר.

לאה נס: וגם אתה יודע שהסף הסביבתי שאתם קבעתם אי אפשר להיצמד היום לכל מיני ערכים ורמות וספים המקובלים בעולם.

לאה נס: הנושא הזה עדיין פרוץ, ועדיין יש מקומות שמחמירים עם עצמם ולא לוקחים סיכונים.

לאה נס: אתם קבעתם סף, אפילו בסף הזה לא עומדים.

לאה נס: ואתם הייתם חייבים להתריע ולבדוק ולהודיע, ולא לשמוע את זה מגוף אחר שבודק.

לאה נס: וגם התגובות שלכם מעוררות בנו חוסר ביטחון, והייתי רוצה שתוכל להגיב, ואולי להשיב על הדברים.

לאה נס: אתה יכול להצטרף.

לאה נס: אתה נציג המשרד לאיכות הסביבה הכי רלבנטי לעניין.

רוברט ראובן: קודם כל, במבחן העובדתי, אם הרושם שאנחנו השארנו זה שאנחנו מגמגמים אז נכשלנו.

רוברט ראובן: מכיוון שאין לנו את הפררוגטיבה לגמגם, בטח לא בנושא כזה.

רוברט ראובן: המתקן הזה נבדק על ידי המשרד לאיכות הסביבה מדי שנה.

רוברט ראובן: עוד בחודש מאי השנה נמצאו תוצאות גבוהות בהרבה ביחס לשנים הקודמות.

לאה נס: שהן היו מעבר לסף שאתם קבעתם?

רוברט ראובן: לא.

רוברט ראובן: ממש לא.

לאה נס: אם זה בהרבה, זאת אומרת שבדרך כלל זה ערכים נורא נורא נמוכים, אם זה הרבה יותר.

לאה נס: מה זה נקרא הרבה?

לאה נס: אם אתה יכול לנו נתונים?

רוברט ראובן: אני יכול לתת לך מספרים.

רוברט ראובן: אם בדרך כלל מה שאנחנו מצאנו באזור בית הספר זה מתחת למיקרוואט לס"מ מרובע –

לאה נס: הסף הוא עשרים.

רוברט ראובן: הסף שאנחנו קבענו זה עשרים.

רוברט ראובן: מה שנמצא השנה זה היה בחלק מהאזורים שלושים.

קריאה: אתם משחקים עם הבריאות –

לאה נס: סליחה, אני מבקשת, להתפרץ מותר רק לחברי כנסת, למי שמקבל רשות דיבור.

לאה נס: אני יודעת שכל אחד זה באמת חשוב מאוד הנושא הזה, אבל אנחנו חייבים להתאפק, כדי שנוכל לשמוע את כולם.

רוברט ראובן: בעקבות הדבר הזה פנינו לבירור העניין לגורמים האחראיים בצבא.

רוברט ראובן: שלושים ארבעים בחצר.

לאה נס: סליחה, אני מבקשת בלי הערות.

לאה נס: בגלל זה אי אפשר לשמוע מה הוא אומר.

לאה נס: אתה אומר שלושים ארבעים – זה כבר יותר מהסף.

רוברט ראובן: עוד פעם אני אומר.

רוברט ראובן: הסף שאנחנו קבענו זה סף מחמיר בהרבה ביחס לסף שנקבע על ידי ארגון הבריאות העולמי.

לאה נס: בסדר.

לאה נס: אבל קבעתם סף.

לאה נס: אי אפשר להגיד שהוא מחמיר ובגלל זה אפשר לזלזל בו.

לאה נס: או שמחליטים או שלא מחליטים.

רוברט ראובן: בודאי אי אפשר לזלזל.

רוברט ראובן: הסף שנקבע, יש סף לגבי אזורים איפה שאנשים נמצאים באופן קבוע, כמו כיתות לימוד –

לאה נס: והמסדרון בין הכיתות זה לא נקרא בית ספר?

רוברט ראובן: בתוך בית הספר, למרות הקרינה, לא עלו אף פעם על עשרה מיקרוואט לסמ"ר.

לאה נס: גם במדידות האחרונות שאתם מדדתם?

רוברט ראובן: גם במדידות האחרונות.

רוברט ראובן: אני מדבר על חצרות ועל מדרכות.

לאה נס: רק רגע, החצר של בית הספר, תדבר בתוך מתחם בית הספר.

לאה נס: אף פעם לא עלה מעל עשרים?

לאה נס: בתוך המתחם?

לאה נס: מדובר גם על החצרות.

רוברט ראובן: לא.

רוברט ראובן: בתוך המתחם עלה על עשרים.

לאה נס: עלה על עשרים.

רוברט ראובן: בוודאי.

לאה נס: תשמע, מה זה חצר של בית ספר?

לאה נס: לזה אתה קורא לא רציף, שילדים משחקים בהפסקות שם?

לאה נס: מישהו בדק עניין של כמה זמן?

רוברט ראובן: עוד מעט תבינו שזה לא רלבנטי.

רוברט ראובן: למה זה לא רלבנטי?

רוברט ראובן: אנחנו פועלים, כפי שאת אמרת, לפי עיקרון הזהירות המונעת.

רוברט ראובן: אם יש עלייה ברמת הקרינה, גם אם זה מתחת לסף, ועוד כמה וכמה אם זה מעל לסף ואפילו לכאורה, צריך להוריד את רמת הקרינה למינימום ההכרחי.

רוברט ראובן: וזה מה שדרשנו מצה"ל, וזה מה שצה"ל עשה.

לאה נס: רק רגע.

לאה נס: אתה ביקשת מצה"ל שיוריד את זה?

לאה נס: הרי ביקשת את זה רק אחרי שמצאו שהערכים הם הרבה יותר גבוהים.

לאה נס: אתה אומר שאתה מדדת ערכים יותר גבוהים.

רוברט ראובן: אנחנו מדדנו ערכים מאוד גבוהים.

רוברט ראובן: בניגוד לגופים אחרים לא רצנו לעיתונות אלא פנינו לגוף האחראי, לצה"ל.

לאה נס: זה מה ששאלתי, אם צה"ל קיבל פנייה, ואם זה בא מכם על זה שהערכים גבוהים.

רוברט ראובן: בהחלט כן.

רוברט ראובן: בהחלט כן.

רוברט ראובן: כל הנושא של חריגה, עוד פעם, אין קשר, ואני רוצה להבהיר את זה לחלוטין, אין קשר בין הסף שנקבע על ידי המשרד לאיכות הסביבה כסף לתכנון, לנושא בריאות.

רוברט ראובן: מי שקובע ספים בריאותיים זה ארגון הבריאות העולמי.

רוברט ראובן: אנחנו לא מבינים בבריאות.

רוברט ראובן: לא משחקים בוודאי בבריאות.

רוברט ראובן: אין לנו הבנה בנושא הזה.

רוברט ראובן: אנחנו קובעים סף לפרקטיקה נכונה.

לאה נס: עוד מעט.

לאה נס: נמצא פה משרד הבריאות שאנחנו נשאל.

רוברט ראובן: פנינו לצה"ל במקביל גם איגוד ערים לאיגוד הסביבה ביצעו מדידות בעצמם.

רוברט ראובן: התוצאות היו בדיוק אותן התוצאות שאנחנו קיבלנו.

רוברט ראובן: המכשירים הם אותם המכשירים.

רוברט ראובן: האינטרפרטציה של התוצאות היתה שונה בגלל הגישה השונה לגבי אם חצר זה מקום איפה ששוהים.

רוברט ראובן: אם את שואלת אותי, בזמן שאני למדתי אני הייתי בכיתה ולא בחצר.

רוברט ראובן: אבל יכול להיות שדברים השתנו.

לאה נס: תראה, אני חייבת ממש להתקומם על מה שאתה אומר.

לאה נס: אני בטוחה שגם אתה היית בחצר, בכל מתחם בית הספר ילדים מסתובבים בו, כמו שאמרת, אתה לא יודע, וגם לא מערכת הבריאות, על הדקות הספורות שמסתובבים.

לאה נס: אתה ציטטת סף של עשרים, וסף של עשרים אסור לעור.

לאה נס: אתה לבד אומר שאתה בדקת במאי יותר, פנית למערכת הבריאות, גם אחר כך מדדו.

לאה נס: אתה בספטמבר אמרת שפנית למשרד הביטחון, שהם חייבים להוריד, ועדיין התוצאות גבוהות, גם היום.

רוברט ראובן: אם תרשי לי רצף של שני משפטים העסק יהיה ברור.

רוברט ראובן: אנחנו המשכנו לבצע מדידות.

רוברט ראובן: צה"ל הודיע לנו שהוריד את רמות הקרינה.

רוברט ראובן: ואז להפתעתנו מצאנו שרמות הקרינה לא רק שלא ירדו אלא עלו.

רוברט ראובן: הדבר הזה כן מסוכן.

רוברט ראובן: מכיוון שגם אם אתה נוסע ברכב, במהירות מאוד מאוד נמוכה, כל עוד אתה לא שולט ברכב, אתה מסכן את הציבור.

רוברט ראובן: ואז פנינו לצה"ל.

רוברט ראובן: אם אתם לא יודעים מתי עולה, מתי יורד, תורידו בדיוק לאותן הרמות שהיו לפני השנים הקודמות, וזה מה שהם עשו בשישי לאוקטובר.

רוברט ראובן: מהשישי לאוקטובר, רמות הקרינה גם בחצר וגם בתוך בית הספר, הן אותן רמות קרינה שהיו במשך השנים.

לאה נס: קודם כל תודה רבה.

לאה נס: אנחנו נשמע עכשיו גם חברי כנסת שרוצים להעיר.

לאה נס: אבל אני חייבת להודות שגם אתה, בתור נציג המשרד לאיכות הסביבה, שלא רק שאתה אומר שאין שליטה על אלו שמפעילים את האתר והערכים משתנים, וגם לכם אין שליטה בבדיקות, אסור שהמקום הזה יהיה.

לאה נס: אסור שזה יהיה במקום.

לאה נס: כי כמו שאתה אומר, גם הביקורות שלכם, אנחנו צריכים כל כך הרבה להסביר את זה, זה מראה שאין שליטה במערכת.

לאה נס: חנו נשמע עכשיו גם חברי כנסת שרוצים להעיר.

לאה נס: אבל אני חייבת להודות שגם אתה, בתור נציג המשרד לאיכות הסביבה, שלא רק שאתה אומר שאין שליטה על אלו שמפעילים את האתר והערכים משתנים, וגם לכם אין שליטה בבדיקות, אסור שהמקום הזה יהיה.

לאה נס: אסור שזה יהיה במקום.

לאה נס: כי כמו שאתה אומר, גם הביקורות שלכם, אנחנו צריכים כל כך הרבה להסביר את זה, זה מראה שאין שליטה במערכת.

רוברט ראובן: מי שמחליט על הקמה ועל הפעלה ועל מיקום זה לא - - -

לאה נס: אתה חייב לצעוק שאסור שזה יהיה.

לאה נס: זה התפקיד שלך להגיד שיש רמות גבוהות ושאסור שזה יהיה.

לאה נס: זה התפקיד שלך.

עמרם מצנע: אני מציע שלא נבזבז את זמננו בויכוח הזה שכאן התעורר עכשיו.

עמרם מצנע: ואני מציע למה שכבר נעשה.

עמרם מצנע: לפני מספר שנים היתה בעיה עם האנטנה AM ובוועדת הפנים, אז אני הייתי ראש העיר, הוחלט בוועדה, ואנשי צה"ל הסכימו לזה, קודם כל וראשית כל לסגור את האנטנה, לסגור את המשדר שמשדר דרך האנטנה.

עמרם מצנע: זה דבר ראשון.

עמרם מצנע: ואני מצפה שבישיבה הזו נציגי צה"ל וגלי צה"ל וחיל הקשר שנמצאים פה, ומי שיכול, קודם כל שמכאן תצא הוראה לסגור את המשדר שמשדר דרך אנטנת AM.

לאה נס: זה בדיוק.

לאה נס: שזה היה כבר בשנת 96' בשביל זה אנחנו נמצאים פה.

עמרם מצנע: אני מדבר על ה-FM עכשיו.

עמרם מצנע: לא על ה-AM.

עמרם מצנע: זה דבר ראשון.

עמרם מצנע: עם כל הכבוד לכל האנטנות ולכל משדרים, אפשר גם לחיות בחיפה בלי ה-FM של גלי צה"ל.

עמרם מצנע: זה דבר ראשון.

עמרם מצנע: הבעיה נתקעה, לפי מיטב ידיעתי, אז, בכך שצה"ל דרש שבקו השידור מתל אביב לצפון ייבדקו כל תוכניות הפיתוח העתידיות, שאם חס ושלום בנתניה או באיזה שהוא מקום אחר, לא ייבנה איזה בניין שהוא יותר גבוה מקו ישר המחבר את האנטנות בתל אביב לאזור הכרמל, יבטיחו לו שזה לעולם לא יקרה.

עמרם מצנע: אני אז הערתי על הדברים האלה, ואני לא יודע מה נעשה, כי אני לא יודע אם יש מישהו שיכול להבטיח, אני גם לא חושב שיש בעיה כזו.

עמרם מצנע: היתה אז בעיה עם המבנים שבונים בתוך תל אביב, סביב אותה אנטנת שידורים בתוך הקריה.

עמרם מצנע: אני רוצה להעיר ולחזור ולומר: הבעיה היא לחדש את ההתחייבות לפנות את האתר .

עמרם מצנע: לחדש את ההתחייבות שזה יהיה בהקדם האפשרי, שזה יקבל קדימות זה שזה יבוצע, ושייקבע לזה לוח זמנים ותהליכים.

עמרם מצנע: אני על הויכוחים האלה שבין המשרד לאיכות הסביבה לבין אגד ערים לאיכות הסביבה אני לא מציע שאנחנו כאן נתערב בזה.

לאה נס: אנחנו חייבים בהחלט להגיד על העניין שיש פה הרבה מעבר לספק.

לאה נס: זה יעזור לנו.

לאה נס: עובדה, חבר הכנסת מצנע, ששמונה שנים כבר, כמו שנאמר, ואמרתי את זה בתחילת דבריי, אתה לא היית פה, שיש עבודת מטה.

לאה נס: יש החלטה של שר הביטחון- -

עמרם מצנע: אבל היא לא מתקיימת היום.

לאה נס: היא לא מתקיימת.

לאה נס: זה אומר שהיא צריכה לעבור מקצה שיפורים.

עמרם מצנע: חברת הכנסת לאה נס, אני פשוט אומר שבכל מקום שיש ספק יש ספק.

קריאות: אין ספק.

לאה נס: אמרנו שגם אנחנו פועלים פה לפי עיקרון הזהירות המונעת.

לאה נס: במקרה הזה גם אין ספק בעניין.

עמרם מצנע: יפה.

עמרם מצנע: אני עוד פעם אומר.

עמרם מצנע: מבחינת התהליכים שצריכים למנוע את זה בעתיד זה אחד: להפסיק את השידור.

עמרם מצנע: וכל אנטנה שתחרוג להפסיק בה את השימוש.

עמרם מצנע: והדבר השני, להאיץ את עבודת המטה.

עמרם מצנע: ושמערכת הביטחון – תראו את המציאות שאנחנו נמצאים בה – הממסד הכי חזק במדינת ישראל מתעתע לאורך שנים, ממש מתעתע לאורך שנים בתהליכים בלתי סבירים בעליל כדי לסלק את המפגע הזה מהמקום.

לאה נס: תודה רבה.

לאה נס: אני אתן קודם לדבר לחבר הכנסת כחלון, ואחר כך נשמע את כל מי שרוצה להוסיף, וכמובן את מערכת הביטחון שהיא צריכה בעצם לעשות את המעשה.

משה כחלון: אני חושב שמהישיבה הזאת צריכה לצאת החלטה.

משה כחלון: אני לא יודע אם יש הבדל בין האנטנות לבין האתר.

משה כחלון: אבל כל האתר הזה אין לו מה לעשות שם.

משה כחלון: אין לו מה לעשות שם.

משה כחלון: ואני לא חושב ששום עיר נורמלית ושום מדינה נורמלית לא יכולה לסבול מתקן כזה בין התושבים.

משה כחלון: כששמעתי את נציג איכות הסביבה אומר בחצר בכן, במסדרון לא – על מה מדובר פה?

משה כחלון: אנחנו מדברים פה על פרות?

משה כחלון: מדובר פה על ילדים.

משה כחלון: אם אני יודע שיש סיכון לבן שלי לא בחצר, שלושה קילומטר משם, אני מרחיק אותו עוד עשרים.

קריאה: שלושים ילדים כבר עזבו את הבית ספר מתחילת השנה.

משה כחלון: אתה יודע למה אני מתייחס?

משה כחלון: אני מתייחס לדבר אחד.

משה כחלון: שאתה יודע שיש שם סיכון כלשהו, ואתה לא אמרת בתחילת הישיבה, רבותיי, תפנו את האתר כי יש סיכון.

משה כחלון: לטובת זה אתה מקבל משכורת.

משה כחלון: זה התפקיד שלך.

משה כחלון: לבוא ולצעוק פה.

משה כחלון: אני לא צריך לצעוק.

משה כחלון: אתה צריך לצעוק פה.

משה כחלון: רבותיי יש סיכון.

משה כחלון: גבוה, נמוך, בינוני – זה לא משנה.

משה כחלון: יש סיכון, אתה צריך לעמוד בראש מורם ולהגיד רבותיי, תעיפו את זה.

משה כחלון: כי ילדים בסכנה.

משה כחלון: אתה עכשיו אומר מהזווית הזאת, מהזווית ההיא, במסדרון.

משה כחלון: על מה אתה מדבר?

משה כחלון: אתה יודע כמה עולה ילד להורים שלו?

משה כחלון: אני מבקש גם מנציגי משרד הביטחון.

משה כחלון: אתמול דיברתי עם הסמנכ"ל שלכם, ודיברתי עם שר הביטחון.

משה כחלון: כולם תמימי דעים שצריך להזיז את העניין הזה משם.

משה כחלון: זה מה שצריך לעשות כרגע.

משה כחלון: רבותיי, נציגי משרד הביטחון, מה שצריך לעשות כרגע בלי להתייפייף, זה מורידים ומעלים זה הכל שטויות.

משה כחלון: צריך רק לרצות.

משה כחלון: יש קצת בעיות, ואני ער להן, עם הסכום.

משה כחלון: וילדים מסכנים את החיים שלהם על הויכוחים שלכם עם מנהל מקרקעי ישראל, כמה תקבלו פיצוי על הקרקע.

משה כחלון: אם אתם תמכרו אותו לפני הפרצלציה, לפני הפיתוח, או אחרי הפיתוח, אם אפשר לבנות שם בית מלון, או אפשר לבנות שם דירות, או שאפשר לבנות שם אני יודע מה – עסקים.

משה כחלון: זה כל הויכוח.

משה כחלון: רבותיי.

משה כחלון: הויכוח הוא כסף.

משה כחלון: אתם מסכנים ילדים.

משה כחלון: ולכן אני חושב, גבירתי היושבת ראש, חבל להתעסק עם זה.

משה כחלון: מ-97', אני בזמנו שימשתי כעוזר לענייניי צבור של השר איציק מרדכי, ואני זוכר אז כשהתחלנו עם התהליכים האלה.

משה כחלון: כולם יודעים שזה לא צריך להיות שם.

משה כחלון: ושיפסיקו להתעסק עם כסף.

משה כחלון: לא כל דבר זה מסחר.

משה כחלון: לא כל דבר זה כסף.

משה כחלון: לכן, אני חושב שהדיון צריך להיות איך מזיזים את זה ומתי מזיזים את זה.

לאה נס: בשביל אנחנו באנו.

לאה נס: אמנם כנראה קצר זמנכם, ואתם כבר רוצים את ההחלטה, וכולנו יודעים, אבל אנחנו חייבים לשמוע את כל הנוגעים בדבר, כי עובדה שהדבר כל כך ברור, והיה גם ברור בשנת 96' וזה לא קרה.

לאה נס: ולכן אנחנו מתיישבים פה היום כדי לדאוג שגם ישיבה – ואני מתארת לעצמי שהיו גם ישיבות בנושא הזה אז שהיו מאוד נחרצות, עם המשפטים המאוד חזקים שנאמרו פה על ידכם ועל ידי – אבל זה כנראה לא מספיק ואנחנו צריכים להמשיך.

לאה נס: ולכן אנחנו נמשיך ונשמע את כל הגופים.

לאה נס: ואנחנו נשאל עכשיו מי רוצה מהנציג של צה"ל, של המערכת הצבאית.

לאה נס: ויקטור, אתה הנציג?

יוסי ברגמן: סליחה, אולי רק לאינפורמציה.

יוסי ברגמן: אני סגן מנהל מחוז חיפה ממשרד החינוך.

יוסי ברגמן: משום מה, אף אחד לא מזכיר שבמרחק של מאתיים מטר ישנה גם הפנימייה הצבאית, בית ספר בירן.

יוסי ברגמן: למה על זה לא מתלוננים?

יוסי ברגמן: איפה הצבא?

יוסי ברגמן: למה הוא שותק?

לאה נס: חוץ מזה, גם לא שמעתי את משרד החינוך זועק.

לאה נס: לא שמעתי.

לאה נס: לא שמעתי את הזעקה שלו לא בישיבה.

ויקטור וייס: בוקר טוב לכולם.

ויקטור וייס: שמי ויקטור, אני רמ"ח איכות הסביבה באג"ת בצה"ל.

ויקטור וייס: אני אתאר בגדול ככה מה קרה למעשה מהרגע שהתחלנו לעסוק בזה ואת תהליך הטיפול של צה"ל בעניין מרגע שהנושא הגיע לידינו.

ויקטור וייס: אז באמת ב-6.5.

ויקטור וייס: היתה פנייה של המשרד לאיכות הסביבה אלינו, בקשה לקבל נתוני קרינה של המתקן.

ויקטור וייס: אנחנו העברנו באוגוסט 2003 את הנתונים של הבדיקות שלנו שערכנו במתקן, שמצביעות שאין חריגה מהנחיות המשרד.

ויקטור וייס: ואני אדגיש ואני אומר שאנחנו - -

לאה נס: קודם כל, בוא נברר אם אנחנו מדברים על אותו סף, על אותם ערכים.

ויקטור וייס: אנחנו בעיקרון פועלים על פי ההנחיות של המשרד.

ויקטור וייס: זאת אומרת, מה שהמשרד מנחה אותנו - -

לאה נס: אתה מדבר על המשרד לאיכות הסביבה.

ויקטור וייס: כן.

ויקטור וייס: כן.

ויקטור וייס: כלומר, העיקרון המנחה שלנו זה באמת לנסות לעמוד בהנחיות של המשרד לאיכות הסביבה.

ויקטור וייס: כאשר ב-24 לאוגוסט נודע לי כבדרך אגב מכלי התקשורת על פרסום של איזה שהוא סקר שביצע איגוד ערים חיפה, אנחנו לא הכרנו את הסקר הזה ולא ידענו שלכאורה הצביע על חריגות בעשרות מונים אם לא בעשרות מונים מהתקנים.

ויקטור וייס: אני לא הכרתי את זה.

ויקטור וייס: זה היה מאוד מפתיע.

ויקטור וייס: אני הרמתי טלפון לצבי וביקשתי לדעת על מה מדובר, וביקשתי גם לקבל את הסקר כדי שאוכל ללמוד ולהבין על מה מדובר.

ויקטור וייס: ובאמת קיבלנו בפקס את הסקר באותו יום והעברנו את זה להתייחסות הגורמים המקצועיים בצבא, חיל רפואה.

לאה נס: עוד פעם, אנחנו כנראה לא מדברים על אותם ערכים.

לאה נס: אולי תגיד מספרים ולא נדבר על פחות יותר.

לאה נס: דבר על מספרים שאתם בדקתם, שאתם קיבלתם על הערכים.

לאה נס: לפי זה נהיה יותר ברורים.

ויקטור וייס: אני אמשיך, ואני אתייחס אחר כך אם את רוצה באמת להבדל בערכים.

ויקטור וייס: אולי עכשיו אני אציין ואגיד: על פי הנחיות המשרד לאיכות הסביבה, כמו שאמרתי הם הגוף שאנחנו מתייעצים אתו בעניין הזה, הערך של מבנה שבו השהייה ממושכת, הערך הסביבתי, הוא עשרים מיקרוואט לסמ"ר.

ויקטור וייס: הערך הסביבתי לחצרות, למדרכות, לרחובות, מקום בו השהות לא ממושכת, זה לא בן אדם שיושב במקום במבנה מגורים – שישים.

ויקטור וייס: זה הערך.

ויקטור וייס: ואלה הערכים שאנחנו מתייחסים אליהם.

ויקטור וייס: אלה הערכים שהמשרד לאיכות הסביבה קבע, שמחמירים, אגב, בצורה משמעותית מאוד מהמלצות ארגון הבריאות העולמי שהוא מדבר על ערך מאתיים.

ויקטור וייס: וגם ערך הבריאות העולמי לוקח מקדם הגנה של ארבעים.

לאה נס: אני לא מסכימה אתך.

לאה נס: הנושא של קרינה הרבה מדינות לא נצמדות באמת לערך של הארגון הבינלאומי.

לאה נס: הרבה מדינות אימצו להן ספים אחרים, וזה מה שהמדינה שלנו מתכוונת לעשות, וגם עושה.

לאה נס: ולכן הסף הזה.

לאה נס: ואנחנו שומעים עכשיו על מחקרים שנעשים בבריטניה ובעוד מקומות, ואנחנו לא יכולים להרשות לעצמנו להגיד שהיה לנו מאוד נוח להיצמד לאיזה ערך שהוא מאוד רחוק וגבוה ולעשות את זה.

לאה נס: אנחנו יודעים שזה לא כך.

לאה נס: יש מספיק מחקרים.

לאה נס: אנחנו פועלים לפי עיקרון הזהירות המונעת.

לאה נס: הדבר הזה שגם אתה עונה לי, נמצאים בחצר, לא בחצר, אני פשוט המומה מזה.

לאה נס: פשוט המומה מההגדרות האלה.

לאה נס: כאשר אתה מדבר על מקום שלא נמצאים ברצף וזה, אז מדובר במקומות שהם באמת לא אזורי מגורים ולא שנמצאים.

לאה נס: אבל בית ספר ומקום מגורים?

לאה נס: כל האזור, כל השכונה זה נקרא ברצף.

לאה נס: כל המקום זה נקרא ברצף.

לאה נס: כל השכונה.

לאה נס: כי יש שם סבירות גבוהה שכל הזמן נמצאים אנשים בדקה זו או אחרת.

לאה נס: לקרוא למקום כזה, זה בכלל מקומם אותי.

ויקטור וייס: אם אני ממשיך ברצף, מבחינת נקודת המבט שלנו איך המשכנו לטפל בעניין.

ויקטור וייס: גם לאחר שקיבלנו את הניתוח הראשוני של מקרפ"ר, קיבלנו ניתוח ראשוני של המשרד לאיכות הסביבה, שגם הוא מבהיר, ואני מצטט: "התוצאות המוצגות בסקר אינן מצביעות על חריגה מהמלצות המשרד".

ויקטור וייס: וב-30 באוגוסט יוצאת השרה לאיכות הסביבה, פרופ' יהודית נאות, הודעה לעיתונות, המבהירה כי סקר איגוד ערים חיפה מטעה, "כי התוצאות המוצגות בסקר אינן מצביעות על חריגה מהמלצות המשרד".

קריאה: אתה מראה רק קטעים.

לאה נס: סליחה.

לאה נס: הדברים נשמעו ונאמרו, והוא יכול להגיד אותם.

לאה נס: ואני מבקשת פעם נוספת להתאפק.

לאה נס: זכותו להגיד וזכותנו להגיד שהדברים שלו לא נכונים, אבל זכותו להגיד את דבריו.

ויקטור וייס: אני חייב להדגיש פה.

ויקטור וייס: תראו, אני אומר את הדברים על פי הסדר שאני מכיר אותם, ומה שאתם אומרים זה נכון, תמתינו, אני גם אגיע לזה.

ויקטור וייס: למרות שב-30 לאוגוסט הוציאה השרה הודעה לעיתונות חד משמעית שאין פה - - -

לאה נס: טוב, דיברנו על ההודעות המגומגמות הללו.

ויקטור וייס: לא, הודעה חד משמעית.

ויקטור וייס: היא לא היתה מגומגמת, אגב.

ויקטור וייס: באותו יום אנחנו כינסנו אצלי דיון.

ויקטור וייס: הבאנו את מחוז חיפה של המשרד, הבאנו את ראש האגף, הבאנו את כל הנציגים הרלבנטיים בצה"ל כדי באמת לראות מה המקור.

ויקטור וייס: כי בכל זאת היה שינוי בערכי רמות הקרינה.

ויקטור וייס: היו עליות ביחס לשנים קודמות.

ויקטור וייס: עדיין עומד בהנחיות המשרד, אבל היה שינוי.

ויקטור וייס: רצינו להבין וללמוד מה מקור השינוי הזה ומה ניתן לעשות כדי להוריד אותן חזרה.

ויקטור וייס: ובאותו יום יחד עם המשרד לאיכות הסביבה, ירדנו לשטח עצמו, ועשינו מדידות, בשיתוף עם המשרד לאיכות הסביבה, וגם פה לא נמצאה עלייה בערכים, על פי ההנחיות של המשרד לאיכות הסביבה.

לאה נס: אני מאוד מבינה אותך.

לאה נס: בחרתם פתרון מאוד קל.

לאה נס: בסדר.

ויקטור וייס: אני אמשיך הלאה.

ויקטור וייס: לא סיימנו בעניין הזה.

ויקטור וייס: אני אתן תשובות אם תרצו.

ויקטור וייס: כמו שאמרתי, פנינו למשרד, קיבלנו תשובה, הם יציבו את המתקן על חשבוננו.

לאה נס: את ההשתלשלות הזו אנחנו הבנו וחזרנו.

לאה נס: אני ציינתי את זה בהתחלה.

לאה נס: מה לגבי עבודת המטה וההחלטה של שר הביטחון דאז, משנת 96' להעתיק את כל האתר הזה?

לאה נס: לזה אנחנו רוצים תגובה.

לאה נס: כי לפי מה שאתה עונה עכשיו, אתה באמת צמוד למשרד לאיכות הסביבה.

לאה נס: לי יש ביקורת חריפה ואמרתי אותה, ואני חושבת שבכלל צריכים לשנות את המדיניות הזו.

לאה נס: לכן, אנחנו רוצים אחורה לתהליך הנכון.

לאה נס: כי מה שאתה אומר זה נראה לי איזה טיפול רגעי בסימפטום, אבל לא מה שיפתור לנו את הבעיה.

ויקטור וייס: ברשותך, עוד משפט אחד, אולי כדי לסכם את העניין הזה, ואז נעבור לנושא הבא שאני אתייחס אליו.

ויקטור וייס: לא רק כפי שאנחנו מבינים, אנחנו עובדים עם ההנחיות של המשרד, אנחנו פעלנו כבר היום, לא היום, מה-23 לתשיעי אנחנו פעלנו ופועלים להוריד את רמות הקרינה.

ויקטור וייס: זה כלל ביטול של כל מיני אלמנטים שיש בהם יותר קרינה, הסטה, שינוי.

ויקטור וייס: ויש כוונות לעשות עוד שינויים כדי להוריד את רמות הקרינה למינימום ההכרחי.

לאה נס: יש לה תשובה.

לאה נס: והתשובה היא בגלל זה צריך להזיז את האתר.

לאה נס: זה בדיוק.

לאה נס: בגלל שהנושא הזה לא ברור.

לאה נס: גם הסף של העשרים שלא עומדים בו, וגם הניתוח הזה של רציף ולא רציף, כל הדברים המקוממים הללו, ועיקרון הזהירות המונעת, ואנחנו יודעים את נושא הקרינה ואת כל המחקרים שנעשים בעניין.

לאה נס: לא לחינם כבר לפני שמונה שנים החליטו להעתיק את האתר.

לאה נס: מה קורה לגבי העניין הזה?

לאה נס: מה שאתה מדבר עכשיו זה היה צריך להיות לתקופת ביניים, עד שמעבירים את האתר.

לאה נס: היה צריך לוודא שבאמת שומרים, והמתקן הזה היה צריך להיות.

לאה נס: אבל זה לא להיום.

ויקטור וייס: אני באמת לא שמונה שנים בתפקיד.

ויקטור וייס: ניסיתי באמת להתחקות אחרי מה שקרה בהיסטוריה ומה היה.

ויקטור וייס: ואכן, אני יודע שלפני מספר שנים היתה התחייבות לבצע בדיקה להסטה ושינוי של - -

קריאות: לא נכון.

קריאות: היתה התחייבות לפנות את האתר לגמרי.

יונה יהב: תקשיב רגע, היתה תשובה לשאילתא שלי כשאני ישבתי בחדר הזה, ושל שר הביטחון דאז, איציק מרדכי, עם התחייבות מפורשת להזיז את האתר.

יונה יהב: כבר אותר אתר בגליל.

יונה יהב: בהתחלה בכרמל.

ויקטור וייס: אני מכיר בכרמל.

קריאה: הם צריכים בכרמל.

קריאה: לא בגליל.

קריאה: הם צריכים לדלג על הרכס.

יונה יהב: הנה, אני מכותב.

יונה יהב: ראש העיר דאז עמרם מצנע יודע את זה, הוא היה בתמונה לגמרי.

יונה יהב: שום דבר מאז לא קרה.

יונה יהב: ישנו את כל הסיפור הזה.

ויקטור וייס: אז כמו שאמרתי, ממה שאני יודע, ממה שאני הצלחתי לברר שמונה שנים אחורה, אני בדקתי את זה, ואני אתן לך תשובה.

יונה יהב: מה שקורה היום, בצורה מפתיעה אתם מסיטים את מקור הקרינה, ונכון שלפעמים הוא יורד מהסף בצורה דרסטית בבית הספר על כל תחומו, אבל פתאום אנחנו מוצאים אותו בדירות שונות ברחוב יקינטון, ברחוב אגוז, ברחוב סיפן.

יונה יהב: זה לא סביר הדבר הזה.

יונה יהב: זאת אומרת, יש לנו תחושה לא טובה שאתם עושים מניפולציה עם האנטנה.

לאה נס: סליחה, ויקטור, שמפריעים לך.

לאה נס: אבל אני רוצה לפני שאתה עונה, כי התשובה שאתה מתחיל לענות לא מוצאת חן בעיני.

לאה נס: אתה יודע למה הוזמנת לישיבה הזו, והנושא של העתקת האתר מלפני שמונה שנים זה יהיה הנושא שעליו אנחנו דנים.

לאה נס: כך שאנחנו צריכים לקבל את התשובה של מערכת הביטחון לגבי השאלה הספציפית הזו.

לאה נס: ואם אפשר לקבל על זה תשובה באופן ישיר.

לאה נס: גם אם אתה, וברור לי שאתה לא היית בתפקיד, אתה בחור צעיר ולא היית אז בתפקיד, אבל היום אתה מייצג ואנחנו מצפים לקבל תשובה.

לאה נס: אני חייבת להגיד שגם הוועדה, כשהיא פנתה למשרד הביטחון, התשובה שלהם התמהמהה והתעלמה מהעניין של ההעתקה.

לאה נס: במפורש מצוין לי .

לאה נס: עמדת משרד הביטחון התעלמה מהפנייה הזו.

לאה נס: אז עכשיו זה מתאים לי השתיקה.

ויקטור וייס: לא.

ויקטור וייס: אני לא דובר משרד הביטחון.

ויקטור וייס: אני דובר צה"ל.

ויקטור וייס: אני לא יודע.

ויקטור וייס: יש פה אם תרצו נציג משרד הביטחון.

ויקטור וייס: אני מתכונן להמשיך.

קריאה: הם לא באו מוכנים.

קריאה: תשובה כל כך חשובה.

לאה נס: סליחה, גברת, אני ביקשתי, יהיה לך זמן להגיד את דעתך.

ויקטור וייס: אני בדקתי מה קרה בעבר.

ויקטור וייס: ולפי מיטב ידיעתי, וכל הבדיקות, באתי מוכן, השתדלתי בכל אופן - - -

לאה נס: אתה יודע מה, אז אולי באמת התשובה נבקש ממשרד הביטחון.

ויקטור וייס: אולי הוא יכול להשלים.

ויקטור וייס: אבל בדקתי את זה ונתנו לי להגיד מה התוצאות.

ויקטור וייס: אז התוצאות שאני מצאתי, דרך אגב גם במסמך שאתה העברת לי הרגע, אני מקריא ואני מצטט: "במקביל תוקנה עבודת מטה לבחינת העתקת התחנה, לרבות העלויות הנדרשות למימושה".

ויקטור וייס: אבל בכל מקרה, אכן היתה עבודת מטה בצבא לבחון את האפשרות להעתקת האנטנה, והיא אכן בוצעה.

ויקטור וייס: נבחנו מספר חלופות להעתקת האנטנה ונמצא האתר המועדף על צה"ל.

ויקטור וייס: אבל לצערנו אגב, לנו אין מניעה למיטב הבנתי להעתיק את האנטנה.

ויקטור וייס: בבדיקה כלכלית שביצע מנהל מקרקעי ישראל הוא הצביע שיש קושי או כדאיות ויש בעיה עם הכדאיות של כל המהלך הזה, ולכן זה מה שהפיל את המהלך הזה דאז.

לאה נס: כדאיות.

לאה נס: אתה מדבר על כדאיות כלכלית.

ויקטור וייס: זה המצב.

ויקטור וייס: אני מתאר את המצב כפי שהוא.

ויקטור וייס: בכל מקרה, נעשתה עבודה, והעבודה נפלה כנראה בגלל עלויות העתקה מאוד מאוד מאוד גבוהות שלא נמצא להן כנראה מקום.

לאה נס: תודה רבה.

לאה נס: קיבלנו את התשובה.

לאה נס: משרד הביטחון, אם אתה יכול.

יהודה קולן: אני לא הולך להלאות את הנוכחים פה.

לאה נס: אנחנו נשמח לשמוע שורה אחרונה בעניין.

יהודה קולן: אני מתכוון להציב את הנושא מחדש ולדרוש טיפול מזורז.

יהודה קולן: אם צריך להעתיק, נעתיק את זה מהר ולא להתקשקש עם זה.

יהודה קולן: זה מה שאני אעשה.

לאה נס: לפי מה שאני שומעת מדבריך, זאת אומרת, שעד עכשיו בכלל הנושא הזה לא - -

יהודה קולן: אל תסיקי מסקנות.

יהודה קולן: מה שאני אומר: לאור הדברים שאני שומע כאן, אני איזום מהצד של מערכת הביטחון לחץ לבדוק פעם נוספת ואפילו אם אנחנו לא חייבים היינו להעתיק את התחנה ואת האנטנות אפילו אם לא היינו מחויבים, ללכת לפנים משורת הדין וללחוץ.

לאה נס: המילה הזאת לפנים משורת הדין.

יהודה קולן: אפילו אם לא.

לאה נס: אבל היתה כבר גם החלטה של שר הביטחון.

לאה נס: היתה החלטה של שר הביטחון בשנת 96' .

לאה נס: ואתה יודע שנאמרו דברים.

לאה נס: הרי נאמרו לך כבר הדברים שזה נעצר מסיבות כדאיות וכלכליות.

לאה נס: אז להגיד אפילו

יהודה קולן: אפילו אם זה לא כלכלי, נלחץ כן להעביר.

לאה נס: קודם כל, המילה לחץ, אתה יודע, זה משפטים שנשמע באמת כמו משא ומתן.

לאה נס: מה שמשתמע מדבריך, ראשית כל זה שהוחלט להעתיק את האתר, מצאו שהדבר חייב להיעשות והוא נחוץ.

לאה נס: צריך לצאת מנקודת המוצא הזו.

לאה נס: ולכן, המילה לפנים משורת הדין לא מקובלת עלי בנושא שחייבים לעשות משהו.

לאה נס: והנושא הכלכלי לא יכול לשחק משחק בעניין הזה, וזה גם אתה מבין.

לאה נס: ואני מקווה מאוד שמשרד הביטחון ייקח עכשיו את האחריות המוטלת עליו.

לאה נס: גם כבר אז היתה פנייה מהמשרד לאיכות הסביבה, למרות שעכשיו היתה לי מספיק ביקורת, בשביל לפנות שוב למשרד הביטחון להעתיק את האתר לאלתר, ולא לעשות שום שיקולים כלכליים.

לאה נס: לכולנו ברור שיש שם קרינה.

לאה נס: אסור שהיא תהיה.

לאה נס: אף אחד לא רוצה להיות לידה.

לאה נס: היום זה עשרים, מחר זה חמישים.

לאה נס: היום זה סף מחר זה לא סף.

לאה נס: הנושא הזה יש בו איזה שהוא חוסר ודאות, אבל כולם יודעים שאסור לקחת פה את הסיכונים.

לאה נס: אז אני לא מזלזלת אם זה עשרים, חמישים, שישים, במיוחד שדיברו פנים, חוץ, זוויות.

לאה נס: עברנו כבר את השלב הזה להתווכח אתם למה הם קיבלו עשרים ולמה הם קיבלו חמישים.

לאה נס: אני חושבת ששני הערכים האלה אסור שילדים ותושבים יהיו בקרבתם.

יוסי מזון: אני יושב ראש ועד ההורים של בית הספר.

יוסי מזון: אז לפני שאני אתן הצהרה אני רוצה לענות לך מהמשרד לאיכות הסביבה, ואני אקריא לך מה אמרה מיקי הרן כאן בוועדה הזאת בעניין של צורן, אותם תקנים, אותם ספים אותם זה, והיא אומרת ככה: "יכול להיות שבעוד עשרים שנה יתגלה מה שיתגלה.

יוסי מזון: מי אני שאני אגיד מה יקרה בעוד עשרים שנה"?

יוסי מזון: מיקי הרן זה המנכ"לית שלך.

יוסי מזון: והיא מוסיפה: "עכשיו אני חוזרת.

יוסי מזון: את האנטנה צריך להזיז.

יוסי מזון: לא ייתכן שיהיה בית ספר תחת אנטנה שכזאת שמשדרת כל כך חזק".

יוסי מזון: זה אמרה המנכ"לית שלך.

יוסי מזון: אותם תקנים, בית ספר צורן.

קריאה: בחדר.

קריאה: בתוך הבית.

לאה נס: אני מציעה אדוני שלא תיכנס לעניין.

לאה נס: ביררנו את העניין.

יוסי מזון: האיש שמדבר על הכסף.

יוסי מזון: יש פה מכתב של הצבא שדורש שבע מאות חמישים אלף דולר לדונם שהוא מפנה.

יוסי מזון: הצבא נהיה סוחר קרקעות במדינה הזאת.

יוסי מזון: מילא היה רוצה מתקן חליפי.

לאה נס: הם לא שורש הבעיה.

לאה נס: הם הפרחים.

לאה נס: עליהם אנחנו רוצים לשמור ולהגן.

יוסי מזון: הם אלה שאתם כולכם פה נלחמים עליהם או למענם או למרותם.

יוסי מזון: הם אלה שצריכות להיות חיות ביום מן הימים.

יוסי מזון: אם אתה היית בגילם אתה לא היית רוצה שיקרה לך אותו הדבר.

תלמידות: אנו לומדות בכיתה ו בבית ספר איינשטיין.

תלמידות: הקרינה מהאנטנה מסכנות אותנו.

תלמידות: אנו, ילדי בית הספר ומתגוררי השכונה, מפחדים.

תלמידות: מפחדים שיגיע יום, מפחדים לקום בבוקר, מפחדים ללכת לבית הספר.

תלמידות: מה יותר חשוב חייהם של ילדים שהולכים לבית ספר ואנשים שגרים בשכונות, או המוזיקה של גלי צה"ל.

תלמידות: היינו רוצים לשאול כל אם ואב, האם הם היו שולחים את ילדיהם למקום כזה?

תלמידות: מקום המסכן את ילדיהם.

תלמידות: אנו מבקשות בשם כל ילדי בית הספר מכל הלב ועם כל הפחד הנורא, חיינו וחייהם של השכונה בסכנה.

תלמידות: חיינו בידיים שלכם.

תלמידות: תצילו אותנו.

תלמידות: סלקו את האנטנות, ויחד אתן את הפחד.

תלמידות: בברכה נועה וקרן שפוחדות ללכת לישון.

לאה נס: תודה רבה לכן.

לאה נס: מה שאני יכולה זה דבר מאוד חשוב.

לאה נס: אתם הוספתם פה ממד חשוב של הפחד וחרדה.

לאה נס: ופחד וחרדה זה כבר דבר שבהחלט אפשר לכמת אותו, וידוע כמה שהוא משפיע לרעה על הבריאות.

לאה נס: וכמה שהוא מסוכן.

לאה נס: ונמצא פה הנציג של משרד הבריאות, והייתי רוצה שהוא יתייחס לעניין.

לאה נס: ואי אפשר לבטל את העניין.

אלכס וילנסקי: משרד הבריאות חי את הנושא הזה ועוקב אחריו בעצם מהתקופה שקול אמריקה בערבה עמד להפעיל את המתקנים שלו.

אלכס וילנסקי: ומשרד הבריאות בהחלט רואה מקום לחששות אפשריים מהנושא.

אלכס וילנסקי: מבחינה תורתית אנחנו גם בחוק הקרינה שעומד לצאת ביקשנו מקום לצד השר לאיכות הסביבה כדי שנוכל לייצג את העמדה הבריאותית.

לאה נס: אתה אומר שהוא לא המנדט שלכם?

אלכס וילנסקי: הוא לא המנדט שלנו.

לאה נס: אני חושבת שהמנדט שלכם בתור אחראים על בריאות הציבור, אלף כל, הייתי גם רוצה לשמוע ממך על כל ההתפתחויות המדעיות שנשמעות לגבי הקרינה.

לאה נס: הנושא הזה בטוח חייב להיות נושא שאתם אמורים לבדוק וגם לתת את דעתכם ולהביע את דעתכם.

לאה נס: אתם גם אמורים להיות שותפים לקביעת סף כזה או אחר.

לאה נס: כי ודאי זה עניין של בריאות.

לאה נס: בתור מי שאחראי על בריאות הציבור חייב להתריע שאסור.

לאה נס: אז אי אפשר להתעלם.

לאה נס: אתה חייב לדעת מה הסף,לראות אם הוא מתאים, אם משרד הבריאות מאמץ את הספים שעליהם מדברים כאן.

אלכס וילנסקי: את בעצמך אמרת שהנושא זה נושא שנמצא במחקר קבוע, ובהתאם לכך גם יש כאן כל מיני מחלוקות.

אלכס וילנסקי: וזה צריך לומר.

אלכס וילנסקי: ארגון הבריאות הבינלאומי, מעבר להמלצות הקיימות, הקים ועדה בשנת 96' שמטרתה היתה לבדוק ולראות איך זה מתפתח.

אלכס וילנסקי: זה נקרא ועדת EMS.

אלכס וילנסקי: המטרה שלו היתה תוך שלוש שנים להגיע למסקנות .

אלכס וילנסקי: אנחנו ננסה בשנת 2002 לענות.

אלכס וילנסקי: בשנת 2002 הוא אמר נענה בשנת 2005.

אלכס וילנסקי: אכן לקראת שנת תחילת שנת 2005 אנחנו עומדים ומחכים לממצאים האלה.

לאה נס: אנחנו צריכים גם להיות יוזמים.

לאה נס: אם הועדה לא החליטה עכשיו הממשלה עם שר המדע להקים עכשיו מרכז חקר לקרינה, אי אפשר להסתמך ולא להחליט עמדה בגלל שמי שקבע איזה שהוא סף, וברור לכולם שהוא לא נכון והוא לא אמיתי.

לאה נס: אי אפשר לא לקבל עמדה.

לאה נס: כי ברגע שאתה מקבל ומאמץ.

לאה נס: איזה סף אתה חייב לעמוד מאחוריו.

אלכס וילנסקי: כן, אבל בכל זאת יש כאן מהלכים בינלאומיים שנעשים.

אלכס וילנסקי: נכון שגם בארץ נעשה איזה שהוא מחקר, בעיקר בנושא הטלפונים הסלולריים.

אלכס וילנסקי: אבל האמת היא, זה דברים כבדים.

אלכס וילנסקי: מבחינתנו לעסוק במחקר שישתווה למשל למחקרים אפידמיולוגיים של אוכלוסיות של מאתיים מיליון איש או משהו, אנחנו לא מסוגלים.

אלכס וילנסקי: אנחנו נגררים.

אלכס וילנסקי: זה נכון.

אלכס וילנסקי: אנחנו קוראים, לומדים, נמצאים בקשר עם המשרד לאיכות הסביבה.

אלכס וילנסקי: אני חושב שמה שקבע המשרד לאיכות הסביבה פקטור של עשר ביחס לאיקנר יכול להיות מאוד הגיוני, הוא גם ישים.

אלכס וילנסקי: האם מעבר לזה לתת יותר או לא זה כבר שאלה אחרת, זו כבר שאלה פרקטית של המדיניות של המשרד לאיכות הסביבה.

אלכס וילנסקי: אחד לעשר זה פקטור של להגיע לעשרים זה פקטור סביר.

אלכס וילנסקי: יש לנו אגב אתר.

לאה נס: לא אתר.

לאה נס: הנושא הזה עולה לדיון.

יונה יהב: למה לא כתבתם אלי, למשל?

יונה יהב: למה לא הבאתם לידיעתי את עמדתכם?

אלכס וילנסקי: תראה, אתה פנית וענה ממשרד הבריאות ד"ר לבנטל.

אלכס וילנסקי: והוא נתן את התשובה היותר פשוטה שאני למעשה לא נתתי לה ביטוי גדול והוא שהנושא בעצם מבחינת האחריות לא נמצא באחריותנו.

לאה נס: למה?

לאה נס: אתם אחראים על בריאות הציבור.

לאה נס: אני לא מוכנה לקבל את הדבר הזה.

אלכס וילנסקי: אנחנו אחראים לבריאות הציבור - -

יונה יהב: זה לא מה שאמרת פה.

אלכס וילנסקי: לא.

אלכס וילנסקי: לא.

אלכס וילנסקי: לא.

אלכס וילנסקי: אנחנו אחראים ב- - -

יונה יהב: יש פה פרוטוקול.

אלכס וילנסקי: אנחנו אחראים.

אלכס וילנסקי: בפועל, בפועל איננו יכולים לעשות שום דבר חוץ מהחלק התורתי.

אלכס וילנסקי: ואת זה אמרתי.

אלכס וילנסקי: אנחנו בחלק התורתי אכן מנסים לעשות את מיטב יכולתנו, אבל לא מעבר לזה.

אלכס וילנסקי: הנושא בזמנו, נושא הקרינה היה בידי משרד הבריאות.

אלכס וילנסקי: לאחר שהוקם המשרד לאיכות הסביבה הנושא עבר במפורש לפי הדרישה למשרד לאיכות הסביבה.

אלכס וילנסקי: תורתית כן.

לאה נס: כן, אבל גם למשרד לאיכות הסביבה אין ספק שיש שיתוף פעולה כי אתם סך הכל חייבים להיות שותפים במה שקשור בהשפעות הקרינה על בריאות הציבור.

לאה נס: לכן צריכים לשמוע את הקריאה של משרד הבריאות.

לאה נס: וזה מה שאנשים מצפים.

אלכס וילנסקי: אנחנו בהחלט בעד זהירות מונעת.

אלכס וילנסקי: אנחנו עוקבים אחרי החומר, ואנחנו מאוד מקווים שבעתיד יהיה איזה שהוא מספר שניתן יהיה - - -

עמרם מצנע: בוא תחזור רגע על המשפט הראשון שאמרת.

עמרם מצנע: אתם חושבים שליד בית ספר.

עמרם מצנע: רגע.

עמרם מצנע: רגע.

עמרם מצנע: רגע.

עמרם מצנע: תן לי לסיים.

עמרם מצנע: שגם אתם ממליצים שמתקן שידור כזה בעוצמה כזאת, ליד בית ספר זה לא מקומו.

אלכס וילנסקי: אני אמרתי אפילו יותר מזה.

אלכס וילנסקי: אני אמרתי שאנחנו חושבים שאין מקומן של תחנות שידור גדולות בתוך אוכלוסייה.

אלכס וילנסקי: אני אמרתי את זה.

עמרם מצנע: אבל על אחת כמה וכמה בית ספר.

אלכס וילנסקי: על אחת וכמה .

לאה נס: אולי נשמע גם עכשיו את משרד החינוך שרוצים גם להגיב.

יוסי ברגמן: כן.

יוסי ברגמן: ברשותך, אני רוצה קודם לענות על שאלתך מה עשה משרד החינוך.

יוסי ברגמן: אז אני מודיע לך בנוכחות שני ראשי העיר שלפני כמה שנים עלתה לסדר היום הבעיה של הצלילות בקישון.

יוסי ברגמן: והיו דברים בעד והיו דברים נגד.

יוסי ברגמן: אבל אני מודיע לך מה עשה מחוז חיפה במחוז החינוך.

יוסי ברגמן: קודם כל, הבית ספר לחתירה וימאות, מחוז חיפה לא חיכה ששר הביטחון קיבל את ההמלצה והחליט שהפטירה היתה כתוצאה מזה.

יוסי ברגמן: אבל משרד החינוך מחוז חיפה פיטר מורים ופעל כדי לסגור את המרכז - - -

עמרם מצנע: למה אתם לא מכריזים על סגירת בית ספר?

עמרם מצנע: תכריזו על סגירת בית ספר, העניין ייפתר תוך יום.

לאה נס: סליחה, תנו באמת לאדון לסיים.

לאה נס: תדבר פשוט לעניין יותר קל.

לאה נס: הבאת תשובה כללית אז גרמת פתח.

יוסי ברגמן: שבוע אחרי שנבחר ראש העיר אישית אני נפגשתי עם הסגנית שלו.

יוסי ברגמן: והדבר הראשון שאנחנו ביקשנו זה שיעבירו את השיעורי חתירה בכלל לחוף בת גלים.

לאה נס: רק רגע, אנחנו עכשיו בענייני בית ספר איינשטיין.

יוסי ברגמן: או.

יוסי ברגמן: קיי.

יוסי ברגמן: עכשיו אני ממשיך.

לאה נס: אם אתה יכול בבקשה להתייחס לנושא.

יוסי ברגמן: יש לי שלושה משפטים לומר.

יוסי ברגמן: עכשיו אני אומר כך: כפי שאת אמרת בתחילת דברייך, היום הנושא הזה ודאי הוא במודעות ציבורית ויש גם כלים למדוד את זה, וזה ניתן.

יוסי ברגמן: מספיק שאנחנו נראה מה היה כתוב בשלושה ימים אחרונים בעיתונות.

יוסי ברגמן: אז ככה, חברת החשמל כבר מזיזה את הטרנספורמטורים ליד איזה שהוא בית ספר.

יוסי ברגמן: במטולה, לדאבוננו הרב, יש כבר שנים עשרה מקרי סרטן.

לאה נס: סליחה, אדוני, גם אני לא מצליחה להבין.

לאה נס: שאלתי לגבי בית ספר אינשטיין, מה המעורבות של משרד החינוך, אם אפשר לקבל תשובה על זה.

לאה נס: על הנושא הזה.

יוסי ברגמן: ישנה אפשרות כזאת, ואני גם אמרתי את זה ליונה בסוף מסיבת העיתונאים.

יוסי ברגמן: משרד החינוך יפעל על פי הנהלים הקיימים ועל פי הנחיות והוא בהחלט פועל - -

לאה נס: רגע, אז יש לו איזה הנחיה לגבי העניין?

יוסי ברגמן: אני אישית אמרתי לראש העיר הנוכחי בסוף הדיון.

יוסי ברגמן: יש רופא מחוזי.

יוסי ברגמן: ויש מנהל משרד הבריאות במחוז.

יוסי ברגמן: סמכותו לבדוק את בית ספר ולהחליט שאם יש שם מפגע בטיחותי או בריאותי שיסגור את בית ספר.

יוסי ברגמן: אנחנו נפעל על פי ההנחיות.

לאה נס: או.

לאה נס: קיי.

לאה נס: בוא נשאל אולי את מנהל אגף הבטיחות.

לאה נס: רותם זהבי, אם יש לך מה לומר.

לאה נס: סליחה, נדיר שאני משתמשת בפטיש הזה.

לאה נס: אבל משרד החינוך, אתה אחראי על ענף הבטיחות.

לאה נס: אני לא רוצה רק להזכיר את הצעת החוק שלי לגבי סביבה חינוכית בריאה שהמשרד לא לקח אחריות ולא רצה לאמץ את זה, ואני מקווה שאני אצליח להעביר את זה דרך המשרד לאיכות הסביבה.

לאה נס: אני מדברת עכשיו לרותם, למרות שהקשר הוא מאוד ברור.

לאה נס: למרות שהבית ספר שייך לרשות אבל אי אפשר להפריד בין הדברים שהילדים בכל אופן נמצאים ברשות מערכת החינוך בזמן שהם שוהים בבית הספר.

לאה נס: ואם הסביבה שלהם היא לא בריאה, אני חושבת שגם משרד החינוך לא יכול להתעלם ולשקוט על שמריו.

רותם זהבי: אמרתי יותר מפעם אחת שאנחנו פועלים כאן מהסמכות המקצועית של המשרד לאיכות הסביבה, ובהתאם לכך, ועל פי המדידות שלהם אם יש חריגה אנחנו מאמצים את החריגה, ואם אין חריגה – אז במידה ויש חריגה, ונקבעה חריגה על ידי משרד לאיכות הסביבה, אז בהחלט הוא חמור מאוד.

רותם זהבי: אז בהחלט רואים את זה בחומרה רבה.

רותם זהבי: כך גם כתבנו וכך גם כתבה המנכ"לית.

רותם זהבי: מעבר לזה, כל הפעולות התיאום והפעילות המבצעית שצריך לעשות אינן קשורות לנו.

לאה נס: אולי אתה רוצה לשמוע מישהו מהתושבים שלך שלא נתנו מספיק להשמיע.

לאה נס: ועד השכונה כבר דיברתם.

יונה יהב: אם אפשר לשאול שאלה: נמצא פה נציג של קצין קשר ראשי.

יונה יהב: ?

יונה יהב: אני פגשתי במוצאי שבת את קצין קשר ראשי.

יונה יהב: הוא אמר לי שהאנטנה שהיתה מיועדת לדרום הארץ מועברת לחיפה ותיקבע בדרום העיר, ואני מצטט אותו.

יונה יהב: וישביתו את האנטנות הקיימות ליד בית ספר איינשטיין.

יונה יהב: אחר כך קיבלתי מכתב מאורי שי, רע" תכנון, אתה, שאני ממש לא הבנתי את העברית שלו.

יונה יהב: ממש לא הבנתי.

יונה יהב: סליחה.

יונה יהב: אני לא הייתי תלמיד מצטיין, אבל לא הבנתי.

יונה יהב: לא הבנתי לאן אתה מעביר, למה אתה מתכוון, אתה יכול להודיע פה לשולחן?

יונה יהב: וגם לוחות זמנים.

יונה יהב: אני רוצה לוחות זמנים לראות.

אורי שי: תראו, עד ינואר השנה מתקן השידור הזה של גלי צה"ל עבד מאנטנה שנמצאת בתוך האתר, אותו אתר, אבל מרוחק יותר מבית הספר, לא איפה שהיום משדרים.

אורי שי: בזמנו, בגלל כל מיני פעולות תחזוקה ודברים מהסוג הזה, מה שקרה זה שהעברנו את האתר באופן זמני לשידור איפה שהוא משדר היום, ובימים אלה אנחנו מחזירים את האנטנה רחוק יותר מבית הספר, למיקום הישן שלו, כמו שהוא עבד בארבעים השנים האחרונות.

קריאות: בתוך האתר?

אורי שי: אני לא שמעתי את השיחה שהיתה עם המפקד שלי, אז אני לא יודע להגיד לך על מה נאמר.

אורי שי: אבל אם לא הבנת אותו נכון אז כנראה שהבעיה היתה בעיה בתקשורת.

לאה נס: מה שבטוח בשורה אין פה.

אורי שי: קודם כל אנחנו מחזירים את המצב לקדמותו, שהוא היה לפני כמעט שנה, ובזה להבנתנו, לפחות מבחינת עמידה בתקנים בצורה יציבה ומובהקת לא תהיה בעיה יותר.

רוני שיצר: אני רק רוצה להגיד לך, נדמה לי, ויגיד את זה חבר הכנסת מצנע, שהיה הסכם אתו שלא עושים שום תזוזה באתר בלי לעדכן אותך.

רוני שיצר: נכון?

רוני שיצר: זה היה ההסכם.

רוני שיצר: השכונה באמצעות ראש העיר.

רוני שיצר: אתם העברתם, מה שאתה כרגע מספר, בלי ידיעתנו.

רוני שיצר: אם אגד ערים לא היה עושה את הבדיקה הפרטנית הזאת, אנחנו לא היינו יודעים מהסיפור הזה.

רוני שיצר: אנחנו לא מקצוענים שרצים עם מגנומטרים ואנחנו מודדים שם את הקרינה.

רוני שיצר: קודם כל, זה פעולה שאסור שתיעשה, ושיירשם כאן.

אורי שי: אני מכיר את החוק.

אורי שי: החוק אומר שאני חייב לקבל, צה"ל חייב לקבל אישור ממשרד התקשורת על מנת לשדר בכלל.

אורי שי: צה"ל לא מחליט לבד מתי הוא משדר ומתי לא.

אורי שי: אנחנו פועלים במסגרת אישור שקיבלנו.

אורי שי: והאישור הזה לא מחייב אותנו, אם אנחנו מזיזים עשרה מטר את האנטנה ימינה שמאלה, הוא לא מחייב אותנו בכלל להגיב.

לאה נס: תודה.

לאה נס: אני עכשיו רוצה לשמוע את נציגי התושבים.

לאה נס: לא נוכל את כולם.

לאה נס: כל אחד שיגיד משפטים קצרים.

לאה נס: אנחנו רוצים כבר לסכם את הישיבה.

לאה נס: סך הכל נאמרו פה הדברים העיקריים.

לאה נס: אז באמת כל אחד שרוצה קצת להתבטא, במשפטים קצרים.

לאה נס: אז כמה נציגים אתם?

לאה נס: אז כל אחד שיגיד משפטים, אבל לא לחזור אחד על השני, עם כל הכאב שבעניין.

איציק שפירא: אני יושב ראש ועד השכונה.

איציק שפירא: אני אמנם הכנתי פה איזה שהוא נאום, ואמרתי, חוצב להבות וכולי, אבל פה טרפו לי את כל הקלפים.

איציק שפירא: אז קודם כל שני מבחנים שאני הבאתי לעיני הועדה, כדי שיבינו פשוט על מה מדובר, וזה לעינייך.

איציק שפירא: גבעת שמואל.

לאה נס: יש לנו גם פה את גבעת שמואל.

לאה נס: הוקם בית ספר חדש ליד קו מתח עליון.

לאה נס: משרד החינוך גם בזה לא עשה כלום.

איציק שפירא: זה האתר, אלה בתי התושבים שמקיפים אותו.

איציק שפירא: שיהיה ברור.

איציק שפירא: זה הגדלה של האתר.

איציק שפירא: אולם ספורט, כיתות, מגרש משחקים, יש לנו פה בית כנסת במקום הזה, רחוב ראשי וכולי.

לאה נס: ראשית, בוא רק נעשה קצת סדר בדברים.

לאה נס: רק שתדע מה הסמכויות של הוועדה ושל בית המחוקקים.

לאה נס: אנחנו ממליצים לרשות המבצעת.

לאה נס: אנחנו הרשות המחוקקת.

לאה נס: אני יכולה לקדם חוקים.

לאה נס: אני יכולה בסמכות שלי לבקר את הרשות המבצעת, ואני באמת כמו שאמרתי מבקרת ואגיד את הביקורת שלי לגבי המשרד לאיכות הסביבה, לגבי משרד הביטחון ולחוקק חוקים.

לאה נס: זה הסמכות של הוועדה.

איציק שפירא: החמור הוא שמאז שהוחלט על הזזת המתחם הזה, וזאת החלטה חד משמעית לפי כל המסמכים שיש כאן, מה שעשו, חברו כל הגופים בצורה צינית כדי למרוח את הנושא.

איציק שפירא: אם זה משרד לאיכות הסביבה שלא עמד על המשמר, אם זה משרד הבריאות, שאם תיכנסו לאתר האינטרנט שלו לא תמצאו שם בנושא של קרינה שאנחנו מדברים עליו, ואם זה צה"ל שמסובב את האנטנות כדי לתקן את עקומות הקרינה ובסוף מסתבר שהוא מקרין לכיוונים אחרים, ואם זה משרד הביטחון, שאני פונה אליו בכתב הוא בכלל לא עונה לי, ורק כשהוא שומע שיש ישיבה של ועדת הכנסת אז מישהו מרים טלפון ואומר לי, אנחנו נשלח לך אישור על הפנייה שלך.

איציק שפירא: אז זה חמור מאוד.

לאה נס: אתה רואה, כבר זה שיש רק מחליטים על ישיבה זה כבר עוזר.

לאה נס: וזה לא פעם ראשונה דרך אגב.

לאה נס: אני לא רוצה שהדיון יוסט.

לאה נס: אנחנו לא מדברים פה רק על גלי צה"ל.

לאה נס: אנחנו מדברים שם על תחום אוויר של אנטנות, בספקטרומים אדירים.

לאה נס: שגם קמ"ג, דיברתי עם קמ"ג והם אמרו לי מראש: תדע לך, יש לנו בעיה לנטר את המקום הזה, ללכת עם ספקטרומים ולבדוק בדיוק איזה תדרים משודרים שמה.

לאה נס: תדע לך שיש בעיה וזה עולה עשרות אלפי שקלים לנטר דבר כזה.

לאה נס: אתה לא צריך להראות אנחנו דיברנו על זה.

איציק שפירא: למה אני מראה את זה?

איציק שפירא: אני מראה את זה כי אני חושש שהתאחדות של כל הגופים כדי לטייח, להסתיר ולא לעשות כלום באה כדי להסתיר את הנתונים האמיתיים.

איציק שפירא: זה מה שאני אומר.

לאה נס: תודה רבה.

רוני שיצר: אני רוצה להגיד כמה דברים.

רוני שיצר: קודם כל, יושבים פה חבורה נפלאה של צה"ל וכולם שוכחים שלפני פחות מחודש יצא ספר שלם של דו"ח מבקר המדינה שמספר איך הצבא מטפל בנושא איכות סביבה ואיך המשרד לאיכות הסביבה עוזר לו לטפל בזה.

רוני שיצר: עכשיו, יש בכלל סיפורים בתוך המערכת הזאת, שהמתקן לא עבר לכרמל לא בגלל כל מיני סיבות כספיות אלא בגלל שהם מפחדים שהתושבים בכרמל פשוט ישרפו אותו, כמו שהם פעם שרפו אנטנות סלולריות של חברות אחרות.

רוני שיצר: אז גם הסיפור הזה קיים.

לאה נס: תודה רבה.

לאה נס: יש שם עוד מישהו אחד מהתושבים שרוצה.

לאה נס: רק עוד אחד.

יורם רייטר: אני חוקר סרטן.

יורם רייטר: אני אימונולוג.

יורם רייטר: פרופסור בטכניון.

יורם רייטר: אני מזמין את כולם לראות כל יום, אני רואה את זה בבוקר, בצהרים, בערב, תאים סרטניים מתחלקים.

יורם רייטר: אף אחד פה, ולא יקום אף מומחה בעולם שיגיד לכם היום מה הנזקים של קרינה.

יורם רייטר: מתקן כזה לא צריך להיות בשכונת מגורים.

יורם רייטר: ואתם פשוט מטייחים ועובדים עלינו בעיניים.

יורם רייטר: אתם טוענים שהכל בסדר.

יורם רייטר: אתם טוענים שהכל בסדר כמו שהיו בהרבה מקרים.

יורם רייטר: גם בקישון זה היה בסדר לצלול ולבנות את גשר המכביה, הירקון גם נוח לצלילה – הכל בסדר.

יורם רייטר: אז אנחנו צריכים לשבת בשקט ולשתוק.

יורם רייטר: הצבא, הכל התגלה בצורה אקראית.

יורם רייטר: פתאום יום אחד אנשים מתחילים גלי צה"ל מהאורגנים שלהם ומהשלטים של המכוניות שלהם.

יורם רייטר: מישהו הודיע שעשו שינויים?

יורם רייטר: אתה מעביר אנטנה עשרה מטר אז זה פותר את הבעיות?

יורם רייטר: אתם לא מבינים בכלל במה אתם מתעסקים.

יורם רייטר: אף אחד מהילדים שלכם פה לא הייתם נותנים לו ללכת לבית הספר הזה.

יורם רייטר: אני לא מבין אתכם.

יהודה קולן: מה הסף המותר לדעתך?

יורם רייטר: אין סף.

יורם רייטר: אותנו לא מעניין ספים, אדוני.

יורם רייטר: הילדים שלנו הם לא עכברי מעבדה.

יורם רייטר: תסלחו לי.

יורם רייטר: אתה רוצה לראות עכברי מעבדה?

יורם רייטר: אני לא יודע מה מותר.

יורם רייטר: אני אומר לך לא.

יורם רייטר: תבוא אלי.

קריאה: גם בחדר הזה יש קרינה.

יורם רייטר: אני לא אתן לילדים שלי גם טלפון סלולרי לפני גיל שבע עשרה.

יורם רייטר: כל אחד באחריות אישית.

יורם רייטר: אתה רוצה לראות עכברי מעבדה?

יורם רייטר: תבוא אלי למעבדה לראות עכברים.

יורם רייטר: אין כזה דבר.

קריאה: אין לו גם תשובה מספרית.

יורם רייטר: אדוני, לא.

יורם רייטר: במדינות מתוקנות בגרמניה, ובארצות הברית יש תקנים שאומרים אנטנה צריכה להיות מרחק כך וכך מבית ספר, ממקורות ציבור.

יורם רייטר: פה אין.

לאה נס: תודה רבה.

לאה נס: אנחנו הבנו.

לאה נס: השאלה ששאלת אותו על הסף, סליחה אדוני ממשרד הביטחון היא לא רלבנטית.

לאה נס: הנושא הזה אנחנו דיברנו עליו.

לאה נס: לא הוא מחליט על הסף.

יהודה קולן: הוא חוקר.

לאה נס: הוא חוקר.

לאה נס: זכותו להגיד.

לאה נס: יש מחקרים.

לאה נס: טוב.

לאה נס: תודה רבה.

לאה נס: סליחה, אני מבקשת.

לאה נס: מאיגוד ערים נשמע עוד משפט.

לאה נס: רק להוסיף.

צבי פורר: אני מבקש אם אפשר לסגור את האנטנה הזאת.

צבי פורר: אני לא חושב שגלגלצ זה משהו שמאוד חשוב לתושבי האזור.

צבי פורר: זה לא מתקן בטחוני.

צבי פורר: זה 107.0 שגרם את הבעיות.

צבי פורר: אני כן הייתי חלק מאותה ועדה ב-92'.

צבי פורר: מהניסיון שלי עם מפעלים, מתי שסוגרים משהו, העניין זז הרבה יותר מהר.

צבי פורר: אם הוועדה תחליט שיסגרו את שתי האנטנות ואם יפתחו אפילו בהחלטת בית משפט זה ייקח הרבה יותר מהר, כי ככה כנראה גם בשנת 2002.

רועי מרגלית: אני רוצה להודות לכל חברי הכנסת שכל אחד אמר דברים שמקובלים.

רועי מרגלית: בנושא של שורה תחתונה בנושא של הקשחת הפרוצדורות והתנעת התהליך מחדש של העתקת מתחם האנטנות, על כל האנטנות שבו, ללא הרשלנות הזאת של חריגות הקרינה והשינויים שאתם עושים בזוויות כל יום מהכיוון של הבית ספר לכיוון של הבתים, עוד פעם יקימו על זה ועדת חקירה.

לאה נס: אני ביקשתי רק להוסיף דברים שלא נאמרו ואתה חזרת על כל הדברים שנאמרו.

לאה נס: המלצות הוועדה נשלחות לכל השרים והמשרדים, בדרך כלל השרים שקשורים.

לאה נס: אז יגיעו פה פניות, ראשית כל למשרד לאיכות הסביבה, למשרד הביטחון, למשרד הבריאות, כל המשרדים שנוגעים בעניין יקבלו את המלצות הוועדה.

לאה נס: ואחרי כמה חודשים, אנחנו כמובן מותר לנו להציב אולטימטומים זה לא רק מיועד לשרים, ובהחלט אנחנו עוקבים אחרי הדברים.

יונה יהב: אני רוצה קודם כל שהצבא יודיע שהוא סוגר את האנטנה של גל"צ.

יונה יהב: זה דבר ראשון, זה לאלתר.

יונה יהב: אחרי שיהיה לנו את הפעולה הזאת אני הייתי מבקש לקבל לוחות זמנים ברורים מהצבא לגבי ההעתקה של כל המתחם של האנטנות.

יונה יהב: הוא לא מתאים להיות באמצע שכונת מגורים כזאת, הוא לא צריך להיות שם.

יונה יהב: והצבא צריך למלא אחרי ההבטחות שלו, גם אם עברו שמונה שנים מאז שגורם מאוד מוסמך, שר הביטחון, הבטיח את מה שהוא הבטיח בכתב.

לאה נס: ושר הביטחון להיום צריך לממש את זה.

לאה נס: צריך לממש את ההבטחה ואת ההחלטה.

יונה יהב: עוד מילה אחת.

יונה יהב: האגף למניעת רעש וקרינה במשרד לאיכות הסביבה קובע מפורשות בכתב שלצה"ל אין אפשרות לשלוט על רמת הקרינה באנטנות הללו.

יונה יהב: לכן אחת דינן להיסגר.

יונה יהב: ההזזה הזאת ממקום למקום היא לא רלבנטית בכלל.

יונה יהב: כי גם מבחינת הטופוגרפיה של המקום היא מזיזה את הקרינה לסף הבתים או לחדרים.

יצחק פסטרנק: בשנת 96', כשהיתה החלטה זו היתה החלטה אישית עם חבר הכנסת מצנע.

יצחק פסטרנק: באותו יום שהם דיברו, באותו יום זה נסגר.

יצחק פסטרנק: לא חיכו לוועדה ולא כלום.

יצחק פסטרנק: אז היתה מודעות במדינה.

יצחק פסטרנק: באותו יום זה נסגר.

יצחק פסטרנק: כשהוחלט להעביר את זה, את המתקן, באותה החלטה שמדברים פה, לא היתה החלטה בגלל איכות סביבה להעביר את המתקן הזה.

יצחק פסטרנק: לא נקבעה שם שוב, ותסתכלו שוב בכל הניירות משנת 96', אני לא פותח כלום.

יצחק פסטרנק: אני רק נותן נתונים, ברשותך.

יצחק פסטרנק: שנייה אחת תהיה סבלני .

יצחק פסטרנק: אני הקשבתי לך.

יצחק פסטרנק: אני לא צועק.

יצחק פסטרנק: כשהוחלט בזמנו להעביר את זה, זה היה על דעת גלי צה"ל.

יצחק פסטרנק: על דעת צבא ההגנה לישראל, על דעת משרד הביטחון, כל הנוגעים בדבר, אני ליוויתי את זה כלקוח מהצד.

יצחק פסטרנק: וכולם טיפלו בזה.

יצחק פסטרנק: למה זה מעוכב?

יצחק פסטרנק: אין לי מושג.

יצחק פסטרנק: אני יכול להצטער בשם מערכת הביטחון, ולדאוג מצד גלי צה"ל שאנחנו נפעל הכי מהר כדי שזה לא יהיה שם.

יצחק פסטרנק: מהצד שלנו כגלי צה"ל.

יצחק פסטרנק: זה אחד.

יצחק פסטרנק: לגבי המשדר שהוא לא גל"צ , אלא גלגלצ, כי גל"צ משדר שם עשר קילוואט ואין קרינה ואין בעיה.

יצחק פסטרנק: כולם חיים עם זה בשלום.

יצחק פסטרנק: מ-96' לא מפריע לאף אחד.

יצחק פסטרנק: זה בסדר.

יצחק פסטרנק: גלגלצ שידר משלוש מאות ואט, עלה לארבע קילו, הזיז אנטנה, עלה רמת קרינה – כולם בפניקה.

יצחק פסטרנק: חרדה, אני לא יכול לשלוט על אף אחד.

יצחק פסטרנק: זה אלף בית של החיים של בן אדם.

יצחק פסטרנק: אפילו מכלום אם הוא חרד, אני אתו.

יצחק פסטרנק: אתם צריכים להיות דוגרי.

יצחק פסטרנק: לא להתבייש.

לאה נס: דרך אגב, זה רציתי להגיד.

לאה נס: זה שלא היה טררם בשמונה השנים האחרונות זה בעיה, אבל זה עדיין לא סיבה.

לאה נס: זה שקט מסוכן.

לאה נס: היה פה שקט מסוכן.

לאה נס: את צודקת.

לאה נס: צריך לקדם את השיטה.

לאה נס: ונמצאים פה חברי כנסת.

לאה נס: אני הגשתי חוק הקרינה המייננת, גם חבר כנסת מצנע הגיש חוקים, וקשה לנו באמת.

לאה נס: אנחנו מנסים מאד לקדם את החוקים.

לאה נס: אני מקווה שעכשיו - - -

עירית הוד אלמוג: גם מערכות הקרינה הבלתי מייננת ראינו שזה תקוע, וכמרכז שלטון מקומי אנחנו מעדכנים שאנחנו עכשיו מגישים שאילתא למבקר המדינה שאולי הוא יצליח להזיז את זה.

עמרם מצנע: אני רוצה הצעה לסיכום.

עמרם מצנע: אני לא מציע להיכנס לויכוח שהיה פה בתחום הזה של הסבירות ושל התקן.

עמרם מצנע: אנטנה בסדר גודל כזה, עם מערך אנטנות של סדר גודל כזה, לא צריכות להיות במקום.

עמרם מצנע: בפעם הקודמת זה לא היה הסדר ביני לבין הרצל.

עמרם מצנע: הרצל הגיע לישיבה, הגיע אז קצין קשר ראשי, שמע את האנשים והבין שעם כל הבעיות שלנו, עם כל הכבוד לגל"צ וגלגלצ –

לאה נס: אנחנו לא פותחים את זה עכשיו לדיון.

לאה נס: עכשיו זה משפטי סיכום אם אפשר.

שלי לסיכום: תרעומת על כך שנעשו שינויים במתחם ללא תיאום עם הגורמים המוסמכים.

שלי לסיכום: להניע מחדש את עבודת המטה על מנת להעביר את כל המתקן ממקומו.

קריאות: לוח זמנים.

עמרם מצנע: תראו, הוועדה לא יכולה.

עמרם מצנע: אני אמרתי את זה גם אז.

עמרם מצנע: מה שהתחלף זה רק וועד הפעולה.

עמרם מצנע: הועדה זה לא יהיה רציני שתקבע לוחות זמנים.

לאה נס: או, הוועדה יכולה.

עמרם מצנע: אני כן מציע לקיים בעוד מספר שבועות דיון מעקב, לראות מה נעשה עם זה.

עמרם מצנע: אבל זו הצעתי.

לאה נס: דרך אגב, לגבי חוק הקרינה, האמת היא שמי שמעכב את זה זה דווקא משרד התשתיות.

לאה נס: כי כשמדברים על קרינה, עכשיו אנחנו דואגים לזה, אבל זה קשור גם לקרינה ממתקני חברת חשמל.

לאה נס: צריך להסדיר את כל המערכת.

לאה נס: והאמת היא שזה תקוע בגלל זה.

עמרם מצנע: דרך אגב, החוק שאני הגשתי עבר קריאה טרומית.

עמרם מצנע: ועכשיו הויכוח אם זה יהיה בועדת הפנים או ועדת הכלכלה.

עמרם מצנע: ובחוק הזה יש שיניים לבדיקה בלתי תלויה של אתרים, עם שיניים לסגור אתרים כאלה במידה והם חורגים מהתקנים.

לאה נס: החוק של קרינה מייננת בא להסדיר את כל המערכת של הקרינה ולא רק משהו ספציפי, כי יש קרינה מהרבה מתקנים ידועים ולא ידועים, ממכשירים, מתקני חברת חשמל, אנטנות וכולי.

לאה נס: וגם הרבה יש פה במתקן הזה גם אנטנות שחסויות ולא חסויות וגם להן יש קרינה כזו או אחרת.

לאה נס: זה לא עניין לתקנים.

לאה נס: אדוני, יש פה כבר ביקורת לגבי הבדיקות, איך הן נעשות, הסף, מה נקרא רציף לא רציף.

לאה נס: אני לא רוצה להיכנס.

לאה נס: אמרתי את זה בתחילת הישיבה.

לאה נס: הנושא הזה נידון.

לאה נס: החלטנו שעל זה אנחנו כבר סגרנו וסיכמנו, שאסור שמתקן כזה יהיה בקרבת בתי ספר ובקרבת מקום מגורים.

לאה נס: לכן השאלה עכשיו, אי אפשר להחזיר אותה אחורה לגבי סף או לא סף.

לאה נס: אין פה בכלל את השאלה.

לאה נס: ולהפך, אם עברו שמונה שנים, זה מחזק שהיום אפילו הדיונים צריכים להיות קצרים, וצריך לבצע את זה באופן מיידי.

לאה נס: ואנחנו נעשה קריאה גם לצה"ל וגם למשרד הביטחון להפסיק מיד את השידורים של גלגלצ ולקדם מיידית ולא להיכנס לשיקולים כלכליים.

לאה נס: את השיקולים הכלכליים מי משלם איך ומה לא מעניין את הציבור, ובטח לא את הציבור שמסתכן בעקבות כך.

לאה נס: אני מודה לחברי הכנסת, אני מודה לראש העיר.

לאה נס: הוועדה תקיים בחודשים הקרובים – קודם כל היא פונה ישר לשר הביטחון, לשר לאיכות הסביבה וגם לשר הבריאות.

לאה נס: שרת החינוך גם תקבל מכתב לגבי המעורבות שלה.

לאה נס: אני חושבת שצריך להיות מעורבים גם בנושאים שקשורים לסביבה חינוכית בריאה.

לאה נס: לא יכולים להתעלם מכך שהילדים, נכון שבית הספר, המתקן עצמו הוא לא בבעלותם, אבל הילדים הם ברשותם ובאחריותם.

לאה נס: והילדים, בזמן שנמצאים בבית הספר, אי אפשר להפריד בין הדברים.

לאה נס: וחייבים לקבל אחריות וגם לקרוא בצעקה, כולל משרד הבריאות.